b"\n_START_ARTICLE_\nRauv\xc3\xb2lfia\n_START_SECTION_\nDescripci\xc3\xb3\n_START_PARAGRAPH_\nS\xc3\xb3n arbustos o arbres amb l\xc3\xa0tex llet\xc3\xb3s. Fulles verticil\xc2\xb7lades, anisofiles. Infloresc\xc3\xa8ncia terminal o axil\xc2\xb7lar, cimosa o d'aparen\xc3\xa7a m\xc3\xa9s o menys umbelada, les flors petites, blanques; corol\xc2\xb7la urceolada, anteres lliures; ovari apoc\xc3\xa0rpic. Fruit una baia drup\xc3\xa0cia sinc\xc3\xa0rpica amb 1-2 llavors.\n_START_SECTION_\nPropietats\n_START_PARAGRAPH_\nRauvolfia caffra \xc3\xa9s l'arbre de la quinina de Sud-\xc3\xa0frica. Rauvolfia serpentina, cont\xc3\xa9 diversos bioactius qu\xc3\xadmics, com ajmalicina, deserpidina, rescinnamina, serpentinina, i iohimbina. Reserpina \xc3\xa9s un alcaloide separat de R. serpentina que \xc3\xa9s \xc3\xa0mpliament usat contra la\xc2\xa0hipertensi\xc3\xb3. T\xc3\xa9 dr\xc3\xa0stics efectes psicol\xc3\xb2gics pel que ha estat substitu\xc3\xaft per drogues que baixen la tensi\xc3\xb3 que no t\xc3\xa9 efectes adversos._NEWLINE_Altres plantes d'aquest g\xc3\xa8nere es fan servir a la medicina, en medicina convencional d'occident o en Ayurveda, unani, i medicina local. Els alcaloides d'aquesta planta redueixen la pressi\xc3\xb3 arterial, i baixa l'activitat del sistema nervi\xc3\xb3s central._NEWLINE_El contingut en alcaloides varia depenent de l'esp\xc3\xa8cie. En tot cas, els usos medicinals, aix\xc3\xad com els advertiments i precaucions d'\xc3\xbas s\xc3\xb3n comuns i es corresponen amb les indicades per a Rauwolfia serpentina.\n_START_SECTION_\nTaxonomia\n_START_PARAGRAPH_\nEl g\xc3\xa8nere va ser descrit per Carl von Linn\xc3\xa9 i publicat a Species Plantarum 1: 208. 1753"